
మెగాస్టార్ చిరంజీవి తొమ్మిదేళ్ల విరామం తర్వాత రీఎంట్రీ ఇస్తున్న చిత్రం ఖైదీ నం 150. ఇప్పటికే విడుదలైన ఈ చిత్రం టీజర్, పాటలు సోషల్ మీడియాలో సంచలనం సృష్టిస్తున్నాయి. అయితే, ఈ చిత్రం ప్రీ రిలీజ్ ఫంక్షన్ను జనవరి నాలుగో తేదీన విజయవాడలోని ఇందిరాగాంధీ స్టేడియంలో భారీగా నిర్వహించాలని ప్లాన్ చేసింది చిత్ర బృందం. అయితే, ఈ కార్యక్రమ నిర్వహణకు సంబంధిత అధికారుల నుంచి అనుమతి రాకపోవడంతో కార్యక్రమాన్ని వాయిదా వేయాల్సి వచ్చింది. జనవరి 7వ తేదీన గుంటూరులోని మంగళగిరి ప్రాంతంలో దీన్ని నిర్వహించాలని భావిస్తున్నారు. దీనికి సంబంధించిన అనుమతులు, సభాస్థలం వంటి వ్యవహారాలను అల్లు అరవింద్ దగ్గరుండి మరీ పర్యవేక్షిస్తున్నారు. కాగా, విజయవాడ కార్యక్రమానికి ప్రభుత్వం కావాలనే అనుమతులు ఇవ్వలేదని, మెగా హీరోలంతా దీనికి హాజరు కానున్నారనే వార్తల నేపథ్యంలో సినిమాకు వ్యతిరేకంగా ప్రభుత్వం కావాలనే కుట్ర పన్నిందనే వార్తలు వెలువడ్డాయి. ఈ నేపథ్యంలో, ఈ కార్యక్రమానికి పవన్, మహేశ్ వంటి హీరోలు హాజరవుతారా లేదా అనే అనుమానాలు తీవ్రంగా వ్యక్తం అవుతున్నాయి. దీనిపై స్పందించిన అల్లు అరవింద్.. ఈ కార్యక్రమానికి పవన్ హాజరుకావడం లేదని, బిజీ షెడ్యూలే దీనికి కారణమని తేల్చి చెప్పాడు. ఈ కార్యక్రమం వేదిక ఎందుకు మార్చాల్సి వచ్చిందో చిరంజీవే చెప్తారని తెలిపాడు.

megastar chiranjeevi tommidella viraamam tarvaata rentry istunna chitram khaidi nam 150. ippatike vidudalaina ee chitram teaser, paatalu soshal medialo sanchalanam srushtistunnaayi. ayithe, ee chitram pree rillees funksionnu janavari naalugo tedeena vijayavaadaloni indiraagaandhii stadiumlo bhariga nirvahinchaalani plan chesindi chitra brundam. ayithe, ee karyakrama nirvahanaku sambandhita adhikaarula nunchi anumati rakapovadamto kaaryakramaanni vaayidaa veyalsi vachindi. janavari 7va tedeena guntooruloni mangalagiri praantamlo deenni nirvahinchaalani bhaavistunnaaru. deeniki sambandhinchina anumatulu, sabhaasthalam vanti vyavahaaraalanu allu aravind daggarundi mari paryavekshistunnara. kaga, vijayavada kaaryakramaaniki prabhutvam kavalane anumatulu ivvaledani, mega heerolanta deeniki haajaru kaanunnaarane vaartala nepathyamlo sinimaaku vyatirekamgaa prabhutvam kavalane kutra pannindane vaartalu veluvaddaayi. ee nepathyamlo, ee kaaryakramaaniki povan, mahesh vanti heerolu hajaravutara leda ane anumaanaalu teevramgaa vyaktam avutunnaayi. deenipai spandinchina allu aravind.. ee kaaryakramaaniki povan hajarukavadam ledani, biji shedule deeniki kaaranamani telchi cheppaadu. ee kaaryakramam vedika enduku marchalsi vachindo chiranjeeve cheptaarani telipaadu.